EkBass/fiwiki-20250220-pages-articles huggingface dataset:
Midlands

Midlands on alue keskisessä Englannissa. Se ulottuu itä-länsi-suunnassa koko saaren poikki. Midlandsiin katsotaan yleensä kuuluvan Derbyshiren, Herefordshiren, Leicestershiren, Lincolnshiren, Northamptonshiren, Nottinghamshiren, Rutlandin, Shropshiren, Staffordshiren, Warwickshiren, Länsi-Midlandsin ja Worcestershiren kreivikunnat. Midlands jaetaan usein Länsi- ja Itä-Midlandsiin. Midlandsin merkittävimpiä ja suurimpia kaupunkeja ovat lännen Birmingham, Wolverhampton ja Coventry sekä idän Leicester, Nottingham ja Derby. == Katso myös == * Mercia == Lähteet == Luokka:Englannin maantiede
Kahdeksas ihme

Kahdeksas ihme on suomalaisen rockyhtyeen Eppu Normaalin tunnetuimpia albumeita ja myös yhtyeen myydyin studioalbumi.http://www.ifpi.fi/tilastot/myydyimmatkotimaiset.html Kahdeksas ihme oli albumilistan ensimmäisellä sijalla kuusi viikkoa ja yhteensä listaviikkoja kertyi 35. Albumin tuotti yhtyeen kitaristi Pantse Syrjä MSL- studiolla vuonna 1985. Levyn tunnetuimmat kappaleet ovat ”Vuonna '85” ja ”Kitara, taivas ja tähdet”, joita on soitettu radiossa aktiivisesti albumin ilmestymisestä lähtien. Levyllä on myös kolme muuta tunnettua kappaletta, ”Voi kuinka me sinua kaivataan”, ”Elämän tarkoitus” ja ”Vihreän joen rannalla (kauan sitten)”. Levyn kaikki kappaleet on sanoittanut Martti Syrjä sekä säveltänyt Pantse Syrjä. Poikkeuksina kappale nimeltä ”Yöjuttu”, jonka ovat säveltäneet Juha Torvinen ja Martti Syrjä sekä kappaleet "Elämän tarkoitus" ja "Tihkumme seksiä", jotka ovat sanoittaneet Martti ja Pantse Syrjä. ==Kappalelista== # # # # # # # # # Levystä julkaistiin vuonna 2005 20-vuotisjuhlapainos, jonka mukana on myös Video, taivas ja tähdet -DVD (julkaistu aikaisemmin videokasettina), joka sisältää Tampereen Työväen Teatterissa syyskuussa 1985 äänitetyn ja kuvatun keikan ja kyseiseltä keikalta ennenjulkaisemattoman ääniraidan kappaleesta ”Vihreän joen rannalla”. ==Singlet== *”Kitara, taivas ja tähdet” / ”Kivenä kengässä”, kesäkuu 1985 *”Voi kuinka me sinua kaivataan” / ”Asustelaulu”, marraskuu 1985 *”Vuonna ’85” / ”Koiralla on karvoissaan kirppuja”, tammikuu 1986 ==Yhtyeen kokoonpano albumilla== *Pantse Syrjä - kitara, taustalaulu *Juha Torvinen - kitara *Aku Syrjä - rummut *Mikko Nevalainen - basso *Martti Syrjä - laulu *Safka Pekkonen - haitari (kappaleet 4 ja 6), taustalaulu (kappaleet 2 ja 8) ==Lähteet== == Kirjallisuutta == * ==Aiheesta muualla== * Kahdeksas ihme Eppunormaali.net Luokka:Vuoden 1985 albumit Luokka:Eppu Normaalin albumit
Nouna

250px|thumb|Katolinen kirkko Nounassa. Nouna on kaupunki Burkina Fasossa. Se sijaitsee Kossin provinssissa ja on tämän pääkaupunki. Nounassa oli vuoden 2006 väestönlaskennassa 70 010 asukasta.Burkina Fason 2006 väestönlaskennan alustavat tulokset == Lähteet == Luokka:Burkina Fason kaupungit
Luettelo Yön singleistä

Tämä on luettelo Yö-yhtyeen julkaisemista singlelevyistä. * Likaiset legendat I (helmikuu 1983) * Särkynyt enkeli (lokakuu 1983) * Laulu meille kahdelle (toukokuu 1984) * Häät (lokakuu 1984) * Joutsenlaulu (joulukuu 1984) * Kuorotyttö (toukokuu 1985) * Niin paljon me teihin luotettiin (marraskuu 1985) * Enkelille (huhtikuu 1986) * Leijat (kesäkuu 1986) * Lasisilmä (kesäkuu 1986) * Viisi kaunista yötä (marraskuu 1986) * Tia-Maria (maaliskuu 1987) * Tää kesä (heinäkuu 1987) * Laulu rakkaudelle (joulukuu 1987) * Mutta kun tulee aamu (syyskuu 1988) * Jestas sentään (tammikuu 1989) * Kaipaan luoksesi kotiin (kesäkuu 1989) * Vie mut minne vaan (joulukuu 1990) * Viivy aamukuuteen (huhtikuu 1991) * Kuuhullu (toukokuu 1993) * Kanssas tanssin pilviin (kesäkuu 1994) * Ihmisen poika -näytesingle (lokakuu 1994) * Sua muistoistani pois en saa (syyskuu 1995) * Yötä vastaanottamaan (toukokuu 1996) * Sua syliini kaipaan -näytesingle (syyskuu 1996) * Joulu omin päin (marraskuu 1996) * Miehen tie (toukokuu 1997) * Ansaan vielä sut saan (marraskuu 1997) * Yön pimeä puoli (toukokuu 1998) * Löysin paljon oikeaa (syyskuu 1998) * Kulkuripoika (helmikuu 1999) * Kultakala (maaliskuu 1999) * Kuljettaa keväinen tie (toukokuu 1999) * Kahvilassa kahden aikaan (kesäkuu 2000) * Kultasiipi (lokakuu 2000) * Särkyvää/Katujen kuningatar (elokuu 2001) * Mysteeri (marraskuu 2001) * Kaksintaistelu (syyskuu 2002) * Sano että jäät (joulukuu 2002) * Rakkaus on lumivalkoinen (helmikuu 2003) * Se kerran kirpaisee (toukokuu 2003) * Etkö unta saa? (toukokuu 2003) * Rakkauden vahvistama (heinäkuu 2004) * Pettävällä jäällä (tammikuu 2005) * Tie sydämeeni (syyskuu 2005) * Yksi askel liikaa (2005) * Satukirjan sankari (toukokuu 2007) * Rakkautta vain? (elokuu 2007) * Taikasanat (marraskuu 2007) * Yö (2008) * Loisto (toukokuu 2009) * Kiitos ja kunnia (syyskuu 2009) * Parrasvalot (tammikuu 2010) * Onnen hohteessa ((2011) * Kun nuoruus katoaa (2011) * Tällaisina aikoina (2011) * Pelko ja rakkaus (2012) * Syyt syntyjen (2012) * Helmoista taivaan (2012) * Hyvässä ja pahassa (2014) * Jään sun viereen (2014) * Ei syntiä sen kauniimpaa (2014) * Tahroja paperilla (2015) * Minne tuulet vie (2016) * Erakko (2016) * Vain yksi sydän särjettäväksi (2016) * Puolet taivaasta, puolet helvetistä (2016) * Mitä jos mä rakastan (2018) * Onnellisia vuosia (2018) * Viimeiseen auringonlaskuun (2023) * Yön singlet
Liliane Bettencourt

Liliane Bettencourt (21. lokakuuta 1922 – 21. syyskuuta 2017) oli kosmetiikkayhtiö L’Oréalin ranskalainen suuromistaja ja maailman varakkaimpiin ihmisiin kuulunut miljardööri. Talouslehti Forbes arvioi vuonna 2013 Neuilly- sur-Seinessä asuvan Bettencourtin omaisuuden arvoksi yli 37 miljardia Yhdysvaltain dollaria, millä hän oli maailman 8. rikkain ja Ranskan rikkain henkilö. Omaisuutensa, maailman johtavan kosmetiikkajätin L’Orealin, Bettencourt peri isältään Eugène Schuellerilta tämän kuoltua vuonna 1957. Liliane Bettencourt oli yksi harvoista miljardööreistä, jotka kuuluivat niin sanottuun old money -luokkaan. Bettencourt oli naimisissa ranskalaisen poliitikon André Bettencourtin kanssa tämän kuolemaan vuonna 2007 asti. Heillä oli tytär Françoise Bettencourt Meyers, joka kuuluu L’Orealin hallitukseen. Vuonna 2007 tytär syytti valokuvaaja François-Marie Banieriä äitinsä hyväksikäytöstä, kun kävi ilmi, että valokuvaaja oli saanut Bettencourtilta lahjoja noin miljardin punnan edestä. Bettencourt määrättiin perheensä holhoukseen. Hän sairasti dementiaa. Kesällä 2010 Bettencourt oli vaalirahoituskohun keskipisteessä, kun hänen entinen kirjanpitäjänsä väitti Bettencourtin rahoittaneen vuonna 2007 laittomasti Nicolas Sarkozyn vaalikampanjaa 150 000 eurolla. Rahat olisi ottanut vastaan tuleva työministeri Eric Woerth, jonka vaimo Florence oli Bettencourtin talousneuvonantaja.http://www.elpais.com/articulo/internacional/ministro/Trabajo/frances/anuncia/dimitira/tesorero/partido/Sarkozy/elpepuint/20100713elpepuint_7/Tes ==Lähteet== ==Aiheesta muualla== * Forbesin artikkeli Liliane Bettencourtista 2011 Luokka:Ranskalaiset yritysjohtajat Luokka:Kosmetiikka-alan uranuurtajat Luokka:Ranskalaiset miljardöörit Luokka:Hyväntekeväisyyden harjoittajat Luokka:Vuonna 1922 syntyneet Luokka:Vuonna 2017 kuolleet
Aino von Boehm

Aino Johanna von Boehm (o.s. Zitting, 16. heinäkuuta 1892 Liperi – 30. marraskuuta 1939 Helsinki) oli suomalainen taidemaalari. Hän maalasi useita, yleensä värikkäitä ja iloisia kuvia Saimaalta, jonka rannalla Joutsenossa hän vietti suurimman osan kesistään. Von Boehm opiskeli Taideteollisessa keskuskoulussa vuodet 1911–1914, 1921–1922, 1924 ja 1926. Hän opiskeli myös Suomen Taideyhdistyksen piirustuskoulussa 1928–1932. Ensinäyttelynsä hän piti Helsingissä vuonna 1933. Vuonna 1938 von Boehm voitti Helsingin Suomalaisen Yhteiskoulun seinämaalauskilpailun. Aino von Boehm sai surmansa Helsingin pommituksessa talvisodassa. Hänen puolisonsa oli tuomari Eero von Boehm, ja heidän lapsiaan olivat taidemaalari Tuomas von Boehm ja opettaja Carmen Tawaststjerna. Taidemaalari Eero von Boehm (1949–2012) oli hänen lapsenlapsensa. Von Boehmin suku on lahjoittanut Aino von Boehmin ja Tuomas von Boehmin tauluja Joutsenon kaupungille, ja kokoelma on Lappeenrannan taidemuseossa. ==Lähteet== == Aiheesta muualla == * Luokka:Suomalaiset taidemaalarit Luokka:Vuonna 1892 syntyneet Luokka:Vuonna 1939 kuolleet
Mercurius

Merkurius () oli roomalaisessa mytologiassa kaupankäynnin ja kauppavoiton jumala. Kaupan lisäksi Merkuriusta pitivät suojelijanaan viestinviejät, matkamiehet ja varkaat. Merkuriuksen nimi on voitu johtaa latinan sanoista merx eli ”kauppatavara” ja mercari eli ”ostaa, käydä kauppaa”. Varhaisimmissa muodoissaan Merkurius muistuttaa etruskien Turms-jumalaa, mutta hahmo on pääasiassa syntyisin kreikkalaisen mytologian Hermeestä. Merkuriuksesta on johdettu planeetta Merkuriuksen nimi ja monta muutakin tieteellistä nimeä. Taiteessa Merkuriuksen tunnistaa siivekkäästä sauvasta, caduceuksesta, jonka ympäri on kietoutunut kaksi käärmettä, sekä siivitetystä lakista ja kengistä. == Lähteet == == Aiheesta muualla == Luokka:Antiikin Rooman jumalat Luokka:Lähettiläsjumalat
Venus (mytologia)

Venus oli tärkeä roomalainen jumalatar, joka yhdistettiin rakkauteen ja kauneuteen. Alun perin Venus oli kuitenkin kasvillisuuden jumalatar sekä viinitarhojen ja puutarhojen suojelija. Myöhemmin hänestä tuli kreikkalaisen kulttuurin vaikutuksesta roomalainen vastine Afroditelle, ja Venukseen liitettiin Afroditen piirteitä. Venus myös esitettiin kuvataiteissa samoin kuin Afrodite. Venusta pidettiin Rooman legendaarisen perustajan Aineiaan (lat. Aeneas) kautta roomalaisten esiäitinä ja hän oli merkittävässä roolissa monissa Rooman uskonnollisissa juhlissa ja myyteissä. Julius Caesar piti Venusta sukunsa kantaäitinä nimellä Venus Genetrix, ja rakennutti jumalattarelle temppelin Caesarin forumille. Venuksen mukaan on nimetty planeetta Venus. Eräs Venuksen palvonnan keskeinen temppeli sijaitsi Eryksissä Sisiliassa. Nyt samassa paikassa säilytetään Bella de' sette veli (Seitsenhuntuinen kaunotar) -nimistä madonnankuvaa, jolle vietetään juhlaa 15. päivä elokuuta. Juhlan aikana hunnut riisutaan ja madonnankuva eli Neitsyt Marian kuva nostetaan nähtäväksi yleisölle. == Venus ja Adonis == Taru Adoniksesta liitetään usein Venukseen ennemmin kuin Afroditeen, koska sen kertoo Ovidius teoksessaan Muodonmuutoksia. Tarusta tuli eurooppalaisessa kulttuurissa erittäin merkityksellinen. Esimerkiksi William Shakespeare teki samasta aiheesta myöhemmin runon. Tarun mukaan Venus (Afrodite) leikki eräänä päivänä poikansa Cupidon (Eroksen) kanssa ja sai haavan rintaansa yhdestä tämän nuolista. Samalla hän näki Adoniksen ja rakastui tähän heti. Adonis rakasti metsästystä, ja Venus kehotti häntä varomaan vaarallisia eläimiä. Adonis oli kuitenkin liian uhkarohkea noudattaakseen sellaisia ​​neuvoja. Metsästäessään hän haavoitti villisikaa kylkeen. Peto ryntäsi Adoniksen perään ja upotti hampaat tämän kylkeen ja kaatoi tämän kuolleena maahan. Venus kuuli rakkaansa huokauksen. Kun hän näki Adoniksen ruumiin kylpevän veressä, hän nousi ja kumartui sen yli, löi rintaansa ja repi hiuksiaan. Hän pirskotti nektaria veren päälle ja kun ne sekoittuivat, pian siltä kohtaa nousi verisen sävyinen kukka, kuten granaattiomenan kukka. Sitä kutsutaan anemoneksi tai tuulenkukaksi. == Lähteet == == Aiheesta muualla == Luokka:Antiikin Rooman jumalattaret Luokka:Hedelmällisyyden jumalattaret Luokka:Rakkauden ja intohimon jumalattaret
Riobamba

Riobamba on Chimborazon provinssin pääkaupunki Ecuadorissa. Vuoden 2010 väestönlaskennassa sen asukasluku oli noin 146 000. Kaupunki sijaitsee 200 kilometriä Quitosta etelään. Riobamban historia juontaa juurensa vuoteen 1797. == Lähteet == Luokka:Chimborazo Luokka:Ecuadorin kaupungit
Portoviejo

Portoviejo on Manabín provinssin pääkaupunki Ecuadorissa. Vuoden 2010 väestönlaskennassa sen asukasluku oli noin 207 000. Se sijaitsee kolmenkymmenen kilometrin päässä Tyynenmeren rannikolta. Espanjalainen kapteeni Francisco Pacheco perusti Portoviejon vuonna 1535. Kaupungin alkuperäinen nimi oli "Villa Nueva de San Gregorio de Portoviejo". 200px|thumb|left|Katedraali == Lähteet == == Aiheesta muualla == *http://www.portoviejo.gov.ec/default.php Luokka:Ecuadorin kaupungit Luokka:Manabí
Rhoo

Rhoo (isona kirjaimena Ρ, pienenä ρ tai ϱ, , ) on kreikkalaisen kirjaimiston 17. kirjain. Sen äännearvo oli muinaiskreikassa tai (rh) ja nykykreikassa [r]. Kreikkalaisissa numeroissa rhoon lukuarvo on 100. Latinalaisessa kirjaimistossa rhoota vastaa kirjain R/r ja kyrillisessä kirjaimistossa kirjain Р/р. Suomen kieleen rhoo translitteroidaan sekä muinaiskreikasta että nykykreikasta r. == Muoto ja sen historia == Rhoo on kehittynyt foinikialaisen kirjaimiston kirjaimesta (reš). Arkaaisissa kirjaimistoissa rhoo oli usein foinikialaisen esikuvan tapaan peilikuva nykyiseen nähden. Rhoo esiintyi kaikissa paikallisissa kreikkalaisissa kirjaimistoissa, mutta sen muodossa oli vaihtelua. Useissa kirjaimistoissa rhoossa oli lisäviiva, joka sai sen näyttämään nykyiseltä R-kirjaimelta latinalaisessa kirjaimistossa, johon se on kopioitunut juuri tässä muodossa. Joissakin kirjaimistoissa rhoo muistutti puolestaan nykyistä D-kirjainta.Voutiras, E.: ”The introduction of the alphabet”. Teoksessa Karali, M.: ”Writing systems”. Teoksessa Epigrafisissa lähteissä rhoosta esiintyy muun muassa seuraavanlaisia variantteja: Greek Rho 01.svg Greek Rho reversed.svg Greek Rho 03.svg Greek Rho 05.svg Greek Rho pointed.svg Greek Rho pointed-tack.svg Greek Rho 09.svg Greek Rho 10.svg Greek Rho 06.svg Greek Rho 07.svg Greek Rho 08.svg Greek Rho 11.svg == Merkityksiä == Fysiikassa * ρ on ominaisvastuksen tunnus. * ρ on tiheyden tunnus. Muita merkityksiä * ρ´ on kreikkalaisissa numeroissa luku 100. == Lähteet == == Aiheesta muualla == Luokka:Kreikkalaiset kirjaimet
Óscar Berger

Óscar José Rafael Berger Perdomo (s. 11. elokuuta 1946 Ciudad de Guatemala) on guatemalalainen poliitikko, maansa presidentti 2004–2008. Perdomo syntyi Ciudad de Guatemalassa (Guatemala City) ja opiskeli lakia. 1970-luvulla ja seuraavan vuosikymmenen alkupuolella hän työskenteli liike-elämässä keilahalliyhtiön johtajana. Hän meni mukaan politiikkaan 1980-luvulla. Vuosina 1991–1999 hän toimi Ciudad de Guatemalan pormestarina. Hän oli presidenttiehdokkaana 1999, mutta hävisi silloin selvästi (68 % – 32 %) toisella kierroksella Alfonso Portillolle. Portilloa kuitenkin syytettiin myöhemmin korruptiosta ja hänen puolueensa menetti enemmistöä parlamentissa. Perdomo voitti presidentinvaalit vuonna 2003 oikeistoliittouman ehdokkaana. Toisella kierroksella hän sai 54 prosenttia äänistä vasemmiston ehdokasta Álvaro Colomia vastaan ja astui virkaan 14. tammikuuta 2004. Bergerin presidenttikausi päättyi tammikuussa 2008. Colom valittiin seuraavaksi presidentiksi. == Lähteet == Luokka:Guatemalan presidentit Luokka:Vuonna 1946 syntyneet Luokka:Elävät henkilöt
Mary T. Meagher

Mary Terstegge Meagher (s. 27. lokakuuta 1964 Louisville, Kentucky) on yhdysvaltalainen uimari ja olympiavoittaja. Häntä pidetään usein kaikkien aikojen parhaana perhosuimarina ja häntä kutsuttiinkin lempinimellä ”Madame Butterfly”. Mary T. Meagher aloitti kilpaurheilun jo nuorena tehden ensimmäisen perhosuinnin maailmanennätyksensä jo 14-vuotiaana vuonna 1979 Pan- Amerikan kisoissa. Olympiaboikotin vuoksi Meagher ei voinut osallistua Moskovan kisoihin 1980. Vuoden 1981 Yhdysvaltojen mestaruuskilpailut Brown Deerissa, Wisconsinissa olivat Meagherin näytöstä. Hän rikkoi kisoissa sekä 100 metrin että 200 metrin perhosuinnin maailmanennätykset. 100 metrillä hän paransi omaa vuoden 1980 ME-aikaansa 59,26 peräti aikaan 57,93. Ennätyksen rikkoi vasta Jenny Thompson vuonna 1999 (57,88). 200 metrin perhosuinnissa Meagher ui 2.05,96 (vanhan ennätyksen 2.06,37 hän ui 1980). Tämän ennätyksen rikkoi Susie O'Neill vasta vuonna 2000 uimalla 2.05,81. Meagherin ennätyksiä on joskus verrattu jopa Bob Beamonin pituuden haamuhyppyyn 1968. Vuoden 1984 olympialaisissa Meagher voitti kultaa sekä 100 että 200 metrin perhoisuinnissa. Kolmannen kultansa hän sai uituaan 4 × 100 metrin sekauintiviestissä perhosuintiosuuden Yhdysvaltojen voittaessa kultaa. Seuraavissa vuoden 1988 olympialaisissa Meagher ui pronssia 200 metrin perhosuinnissa. Meagherin lopettaessa uransa, hän oli voittanut 24 Yhdysvaltain mestaruutta. MM-kisoista 1982 ja 1986 hän voitti kaksi kultaa, neljä hopeaa ja yhden pronssin. Meagher meni naimisiin pikaluistelija Mike Plantin kanssa ja he asuvat Peachtree Cityssä Georgiassa. Hänen siskonsa on republikaanipoliitikko Anne Northup, joka on edustajainhuoneen jäsen vuodesta 1997. Louisvillessä on Meagherin mukaan nimetty uimahalli ja Elizabethtownissa, Kentuckyssä katu. == Aiheesta muualla == * * Mary T. Meagher International Swimming Hall of Fame Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1964 syntyneet Luokka:Elävät henkilöt
Kymmenen virran maa

Kymmenen virran maa on Pohjois-Pohjanmaan ja Lapin maakuntalaulu. Sen on sanoittanut A. V. Koskimies ja säveltänyt Oskar Merikanto. Myös Leevi Madetoja on tehnyt tekstiin oman sävellyksensä. Ilmaus "kymmenen virtaa" on herättänyt keskustelua. Yleisesti ajatellaan, että Pohjanmaan jokiin luetaan Oulu-, Siika-, Pyhä-, Kala-, Lesti-, Perhon-, Ähtävän-, Lapuan- sekä Kyrönjoki, mutta onko kymmenes esimerkiksi Kemijoki, pidetään tulkinnanvaraisena. Toisaalta laulussa on säkeistö: Kemi, Tornio, Ounas, Oulu ja Ii, olen nähnyt uomanne aavat. Ja mieleni laajeten lainehtii ja suoneni tarmoa saavat. Jokes uljahat syöntäni suurentaa, oi Kymmenen virran maa.Laulun lyriikka Tästä voidaan päätellä, että laulu kuvaa myös Peräpohjolaa, joka oli historiallisen Pohjanmaan osa. Tämän vuoksi laulu on myös Lapin maakuntalaulu. Kymmenellä virralla ei välttämättä tarkoitetakaan joitakin tiettyjä jokia, vaan se on mahdollisesti kuvaannollinen ilmaisu. Ilmaus "Kymmenen, kymmenen virran maa" voidaan siis tulkita tarkoittavan kymmenien tai satojen virtojen maata. :Maa ponteva Pohjolan äärillä on, :se on entistaistojen tanner. :Niin rohkea, reima ja horjumaton, :se on muistojen mainio manner. :Tämä maa minun mieltäni innostaa, :se on kymmenen, kymmenen virran maa! :Revontulta sen talvinen taivas luo, :kun pakkanen parhaana räiskää, :ja tunturilaaksojen vuolas vuo, :se kallioseinihin läiskää. :Niin mieltäni nostaa ja juhlistaa :tämä kymmenen, kymmenen virran maa! :Kesäaurinkos kanssa ma valvonut oon :ja viettänyt yötöntä yötä. :Ja vaipuen vienohon haaveiluun :vain katsonut Luojan työtä. :En tenhoas tuota voi unhottaa, :oi kymmenen, kymmenen virran maa! :Olet voiman ja vilppauden kotimaa – :tätä kannat kaksoisleimaa. :Se mieleni toivoja toinnuttaa, :se antavi intoa reimaa. :Oi loistaos loitos aikojen taa, :tulevaisten toivojen kallis maa! ==Katso myös== *Seitsemän kymen Karjala ==Lähteet== ==Aiheesta muualla== *Kymmenen virran maa Toivo Loukon esittämänä (1929) Ylen Elävässä arkistossa – ensimmäinen levytys laulusta. Luokka:Lapin maakunta Luokka:Oskar Merikannon teokset Luokka:Pohjois-Pohjanmaa Luokka:Suomen maakuntalaulut
Dawda Jawara

Dawda Kairaba Jawara (16. toukokuuta 1924 Barajally, Brittiläinen Gambia – 27. elokuuta 2019 Bakau, Gambia) oli gambialainen poliitikko. Hän opiskeli Britanniassa ja palasi Gambiaan vuonna 1957 ja osallistui sen poliittiseen elämään vuodesta 1960. Jawara toimi maansa pääministerinä vuosina 1965–1970, jolloin Britannian kuningatar oli maan valtionpäämies. Kun Gambia vuonna 1970 muutettiin tasavallaksi, Jawara nousi maan ensimmäiseksi presidentiksi. Hänet valittiin presidentiksi viisi kertaa, viimeksi vuonna 1992. Gambiassa tapahtui sotilasvallankaappaus vuonna 1994 ja Jawara pakotettiin eroamaan. Hän oli vuoteen 2002 asti maanpaossa. Hän hallitsi itsenäistä Gambiaa demokraattisesti valittuna johtajana kaiken kaikkiaan noin 30 vuotta (1965-1994). Jawaran tärkeimpänä saavutuksena pidettiin Gambian itsenäisyyden säilyttäminen siten, ettei Gambiasta tullut osa Senegalia. Sir Dawda Kairaba Jawara oli viimeinen elossa oleva gambialainen, jonka Britannian monarkki oli aateloinut. ==Lähteet== ==Aiheesta muualla== Luokka:Gambian presidentit Luokka:Vuonna 1924 syntyneet Luokka:Vuonna 2019 kuolleet
Pekka Aikio

Veli Pekka Olavi Aikio (s. 21. syyskuuta 1944 Sodankylä) on saamelainen poliitikko ja filosofian maisteri. Hän oli Saamelaiskäräjien ensimmäinen puheenjohtaja vuosina 1996–2008 ja käräjiä edeltäneen Saamelaisvaltuuskunnan jäsen vuosina 1976–1995 toimien sen puheenjohtajana vuodet 1980–1981 ja 1988–1996. Aikio oli myös Saamelaiskomitean pääsihteerinä vuosina 1971–1973. Aikio on porosaamelaisen poika. Hän opiskeli biologiaa Oulun yliopistossa, josta valmistui filosofian maisteriksi vuonna 1986.Kuka kukin on 2007, Otava 2006 Hän työskenteli Oulun yliopiston Pohjois-Suomen tutkimuslaitoksen tutkijana Rovaniemellä vuosina 1986–1993 ja Norjan Koutokeinossa sijaitsevan Pohjoismaiden saamalaisinstituutin johtajana vuonna 1993. Aikio promovoitiin kunniatohtoriksi Oulun yliopistossa vuonna 2009. Aikio oli vihreiden ehdokas vuoden 2014 eurovaaleissa saaden 1 259 ääntä. ==Lähteet== Luokka:Saamelaiskäräjien jäsenet (Suomi) Luokka:Suomalaiset saamelaispoliitikot Luokka:Vuonna 1944 syntyneet Luokka:Elävät henkilöt
Loroum

Loroum on yksi Burkina Fason provinsseista. Sen pääkaupunki on Titao. Loroum sijaitsee Burkina Fason pohjoisosissa Nordin alueella. Loroumin väkiluku oli vuoden 2006 väestönlaskennassa 142 990 henkilöä.Burkina Fason 2006 väestönlaskennan alustavat tulokset == Departementit == *Banh *Ouindigui *Sollé *Titao == Lähteet == == Aiheesta muualla == Luokka:Burkina Fason provinssit
Steve Redgrave

Stephen Geoffrey Redgrave (s. 23. maaliskuuta 1962 Marlow) on brittiläinen soutaja ja olympiavoittaja. Hän on ainoa soutaja, joka on voittanut olympiakultaa viisissä peräkkäisissä olympiakisoissa. Redgrave voitti myös yhden olympiapronssin ja yhdeksän MM-kultaa. Redgraven olympiamitalit tulivat vuosina 1984–2000. Redgraven uran neljän viimeisen vuoden saavutusten arvo nousee kun otetaan huomioon, että Redgrave kärsii paksusuolentulehduksesta ja vuodesta 1997 diabeteksesta. == Olympiamitalit == * 1984 – kultaa, perämiehellinen nelonen (Martin Crossin, Adrian Ellisonin, Andy Holmesin ja Richard Budgettin kanssa) * 1988 – kultaa, perämiehetön kaksikko (Andy Holmesin kanssa) * 1988 – pronssia, perämiehellinen kaksikko (Andy Holmesin kanssa) * 1992 – kultaa, perämiehetön kaksikko (Matthew Pinsentin kanssa) * 1996 – kultaa, perämiehetön kaksikko (Matthew Pinsentin kanssa), Ison- Britannian ainoa kultamitali kisoissahttp://www.sports- reference.com/olympics/countries/GBR/summer/1996/ * 2000 – kultaa, perämiehetön nelonen (Matthew Pinsentin, Tim Fosterin ja James Cracknellin kanssa) == Lähteet == == Aiheesta muualla == * Virallinen kotisivu * Profiili WorldRowing * Redgrave olympic.org:ssa Luokka:Brittiläiset olympiavoittajat Luokka:Brittiläiset soutajat Luokka:Vuonna 1962 syntyneet Luokka:Elävät henkilöt
Mahla

Mahla on lehtipuiden johtosolukoissa kasvukauden alussa virtaavaa maitiaisnestettä. Tärkeimpiä mahlan tuottajapuita ovat sokerivaahtera ja koivut. Koivumahlan keruuaika alkaa huhtikuussa, jolloin se virtaa koivun juurista oksiin ennen lehtisilmujen puhkeamista. Koivu tuottaa keväisin mahlaa keskimäärin viisi litraa vuorokaudessa. Mahla on ulkonäöltään ja tuoksultaan vedenkaltainen. Mahlaa ei saa kerätä jokamiehenoikeuksien nojalla, vaan siihen pitää saada lupa maanomistajalta. Lehtipuita, joilla on voimakas mahlavuoto ovat muiden muassa: * vaahterat * hevoskastanja * jalopähkinät * kirsikat * luumut * koivut. == Koivumahlan koostumus == Mahla koostuu enimmäkseen vedestä, sen kuiva-ainepitoisuus on noin 1 prosentti. Tuo prosenttiosuus koostuu enimmäkseen sokereista, minkä lisäksi mahla sisältää happoja, erityisesti hedelmähappoja, sekä hiven- ja valkuaisaineita. Koivun mahla ei sisällä ksylitolia. Mahlan sisältämiä hivenaineita ovat muun muassa kalium, kalsium, magnesium ja mangaani. Mahlan kivennäis- ja hivenaineiden kokonaismäärä on vähäinen: 10 litralla mahlaa voitaisiin tyydyttää kalsiumin ja magnesiumin päivittäinen tarve, mutta vain osa kaliumin tai raudan tarpeesta. Natriumia mahlassa on hyvin vähän, alle 0,1 mg/l. Myös proteiinipitoisuus on pieni, noin 1 g/l. Rasvaa mahlassa ei ole, eikä siten myöskään rasvaliukoisia vitamiineja. Tiamiinia tai riboflaviinia mahlasta ei alustavissa tutkimuksissa ole löytynyt eikä myöskään flavonoideja tai muita antioksidatiivisia yhdisteitä. Ravitsemuksellisesti haitallisia aineita mahlassa ei tiettävästi ole, jos koivun kasvupaikka on puhdas. == Koivunmahlan käyttö == Mahlan juoksuttaminen tapahtuu yleensä joko ripustamalla pullo katkaistun oksan kärkeen tai poraamalla runkoon reikä, josta neste juoksutetaan astiaan muoviletkun avulla. Pienistä (läpimitaltaan n. 15 cm) koivuista voi parhaimpaan aikaan juoksuttaa noin 5 litraa mahlaa vuorokaudessa. Suuremmista (läpimitaltaan n. 30 cm) voi mahlaa saada jopa 15 litraa vuorokaudessa. Kun vettä haihdutetaan, mahlan väri muuttuu kellertäväksi makeantuoksuiseksi siirapiksi. Siirapin valmistus mahlasta vaahterasiirapin tapaan ei ole kannattavaa, koska 10 litrasta mahlaa saadaan tiivistämällä vain noin 1 dl siirappia. Säilyminen on mahlankeruun suurimpia ongelmia. Koivunmahla säilyy vain noin 2−5 vuorokautta jääkaapissa. Perinteisesti säilyvyyttä on parannettu joko pastöroimalla tai pakastamalla. Pastörointi eli kuumentaminen kuitenkin tuhoaa joitain ainesosia ja saattaa muuttaa mahlan makua. Huonon säilyvyyden vuoksi myös puhtauteen on kiinnitettävä erityistä huomiota juoksuttamisprosessin aikana. Pakastettaessa mahla säilyy hyvin, eikä maku muutu juuri ollenkaan. Entisaikaan mahlaa on käytetty raaka-aineena esimerkiksi mahlasiman, sikellöksien eli ohuiden ohraleipien sekä mahlaisen ruisvellin tekemisessä. == Lähteet == * * === Viitteet === == Aiheesta muualla == * * Luokka:Kasvifysiologia Luokka:Seulonnan keskeiset artikkelit
Ziro

Ziro on provinssi Burkina Fasossa Centre-Ouestin hallintoalueella. Provinssin pinta-ala on 5 139 km². Vuonna 2016 provinssissa arvioidaan olevan 245 400 asukasta. == Departementit == *Bakata *Bougnounou *Cassou *Dalo *Gao *Sapouy == Lähteet == == Aiheesta muualla == Luokka:Burkina Fason provinssit
Kriisinhallintalaki

Kriisinhallintalaki on 1. huhtikuuta 2006 Suomessa voimaan tullut laki, joka korvasi rauhanturvalain ja mahdollisti suomalaisten osallistumisen Euroopan unionin taistelujoukkoihin. Eduskunta hyväksyi lain 24. maaliskuuta 2006. ==Kysymys tasavallan presidentin ylipäällikkyydestä== Eduskunnan perustuslakivaliokunnan tulkinnan mukaan tasavallan presidentin ei tarvitse osallistua suomalaisten joukkojen lähettämiseen EU-tehtävään. Perustuslakivaliokunnan joidenkin jäsenten mielestä ongelman ratkaisuksi ei olisi poikkeuslaki käynyt. Hallitus vastasi tähän ehdottamalla perustuslain täydennystä, missä määriteltäisiin selvästi tasavallan presidentin asema ylipäällikkönä kaikkien suomalaisjoukkojen lähettämiseen toimeksiantajasta tai tehtävästä riippumatta. Perustuslain muutoksen sijasta päädyttiin poikkeuslakiratkaisuun, jottei tasavallan presidentin ylipäällikkyyttä tarvinnut vahvistaa valtiosääntöön tältä osalta. ==5/6 enemmistövaatimus== Kriisinhallintalain säätäminen tarvitsi 5/6 enemmistön, jotta se voitiin julistaa kiireelliseksi ja säätää jo saman eduskunnassa aikana 2/3 enemmistöllä siten, että se tulee voimaan ennen 1. tammikuuta 2007, jolloin Saksan johtaman joukon, missä on myös hollantilaisia ja suomalaisia, päivystysvuoro alkaa. Lopullisessa äänestyksessä 164 kannatti lakia, yhdeksän vastusti ja kaksi äänesti tyhjää. Vasemmistoliiton eduskuntaryhmästä viisi edustajaa vastusti lakia ja kaksi äänesti tyhjää mutta valtaosa kannatti lakia. Puolueelle oli ongelmallinen kriisinhallintalain mahdollistama suomalaisten joukkojen lähettämisen ulkomaille ilman Yhdistyneiden kansakuntien mandaattia. Osittain puolueen sisäisestä jakautumisesta johtuen puheenjohtaja Suvi-Anne Siimes erosi Vasemmistoliiton puheenjohtajan tehtävistä.https://yle.fi/uutiset/haku.php?action=page&id;=215933 ==Kritiikkiä hallitusrintaman piiristä== Kriisinhallintalakiin liittyvät Euroopan unionin taistelujoukot saivat kritiikkiä osakseen. Paavo Väyrynen ei pitänyt hyvänä sitä, ettei Euroopan unionilta vaadita selvitystä Euroopan unionin ulkorajojen turvaamisesta, vaan osallistutaan jopa kahteen taistelujoukkoon.Paavo Väyrynen Sinkkiarkkuja Afrikasta. ==Valtiosääntö 2006 saakka== Ensimmäinen toisen maailmansodan jälkeen ulkomaille lähtenyt suomalainen sotilasjoukko oli Suezin kriisin jälkihoitoa varten lähetetty rauhanturvajoukko 1956. Tuolloin päätös perustui tasavallan presidentti Urho Kekkosen, Karl-August Fagerholmin johtaman hallituksen ja eduskunnan päätöksin. Samaa käytäntöä noudatettiin myöhemminkin. ==Tehtävien laatu== Kriisinhallintalaki mahdollistaa vaativiksi rauhanturvatehtäviksi kutsuttuja toimintoja, mitkä voivat sisältää rauhaanpalauttamista tai rauhaanpakottamista. ==Katso myös== * Euroopan unionin taistelujoukot * UNEF * Rauhanturvaaminen ==Lähteet== Luokka:Rauhanturvaaminen Luokka:Euroopan unionin taistelujoukot
Konstantaani

Konstantaani on metalliseos, joka sisältää noin 55 % kuparia ja 45 % nikkeliä. Konstantaanin ominaisvastus on riittävän korkea, jotta sen avulla voidaan saavuttaa erittäin tarkkoja resistanssiarvoja. Seoksen resistanssi pysyy lähes vakiona lämpötilojen vaihdellessa paljonkin, koska seoksen ominaisvastuksen lämpötilakerroin on pieni. Konstantaania käytetään ominaisuuksiensa vuoksi venymäliuskoissa ja vastuslangoissa. Sitä käytetään myös lämpösähköpareissa esimerkiksi raudan parina. Konstantaanin resistiivisyys (20 °C) on 0,49·10−6 Ωm. ==Lähteet== == Katso myös == *Luettelo metalliseoksista Luokka:Metalliseokset Luokka:Kupari
Ilmapistooli

Ilmapistooli on ilman- tai kaasunpaineella toimiva, yleensä pienikaliiperinen (yleisin kaliiperi .177 eli 4,5 mm) ja usein muotoilultaan pistoolia muistuttava kilpailu- ja harjoitusase. Ilmapistoolia käytetään myös olympialaisten tarkkuuslajeissa. Ilmapistooli on etenkin harrastelijapiireissä suosittu, koska sen rekyyli on lähes olematon ja tarjoaa täten hyvän pohjan opetella ampumatekniikkaa. Monet harrastajat käyttävät ilmapistoolia ruutiaseiden rinnalla harjoitusaseena. Ilmapistooli ei ole lelu. Suomen aselaki ei edellytä ilma-aseiden hallussapitoon hallussapitolupaa, mutta ostajalta edellytetään 18 vuoden ikää. Ilmapistooleissa käytetään voimanlähteenä joko taittuvalla piipulla tai vivulla viritettävää jousikuormitteista kaasumäntää, pumpulla täytettävää paineilmasäiliötä tai vaihdettavia hiilidioksidikaasukapseleita. Piippua tai vipua taitettaessa pistoolin jousi virittyy ja laukaistaessa jousi pakottaa sylinterissä olevan paineen virtaamaan aseen piipun kautta, jolloin piipussa oleva luoti lähtee liikkeelle. Ilmapistoolilla kilpaillaan Kansainvälisen ampumaurheiluliiton (ISSF) kilpailuissa 10 metrin matkalla (katso 10 m ilmapistooli). Lajissa kilpaillaan naisten ja miesten olympiamitaleista. Ilmapistoolin luodin lähtönopeus on keskimäärin noin 120 metriä sekunnissa. ==Katso myös== *Ilmakivääri Luokka:Pistoolit no:Luftpistol
Balé

Balé on yksi Burkina Fason provinsseista. Balé sijaitsee Boucle du Mouhounin alueella. Sen pääkaupunki on Boromo; toinen provinssin kaupungeista on Tapélara. Balén pinta-ala on 4 595 neliökilometriä ja asukkaita siellä on vuoden 2006 väestönlaskennan mukaan 213 897. Vuonna 2016 provinssissa arvioidaan olevan 280 500 asukasta. Balé sijaitsee Ouagadougoun ja Bobo Dioulasson välisen päätien varrella. Se tunnetaan kansallispuistostaan, jossa voi nähdä laumoittain elefantteja. == Balén departementit == * Bagassi * Bana * Boromo * Fara * Oury * Pa * Pompoï * Poura * Siby * Yaho == Lähteet == == Aiheesta muualla == Luokka:Burkina Fason provinssit
Manganiini

Manganiini on metalliseos, joka koostuu kuparista, mangaanista ja nikkelistä. Seoksen sekoitussuhteet ovat yleensä noin 86 % kuparia, 12 % mangaania ja 2 % nikkeliä. Manganiinia käytetään sähkötekniikassa vastuksissa sen matalan ominaisvastuksen lämpötilakertoimen ja kestävyyden vuoksi. Sitä käytetään myös muun muassa räjähdysten aiheuttamien paineaaltojen tutkimuksessa. Luokka:Metalliseokset
Mark Todd

Mark James Todd (s. 1. maaliskuuta 1956Mark Todd, FEI, viitattu 29.7.2019 Cambridge, Uusi-Seelanti) on uusiseelantilainen kenttäratsastaja, laukkaratsastaja ja olympiavoittaja. Häntä pidetään yhtenä nykyajan parhaista ratsastajista. Charisma-hevosensa kanssa Todd voitti olympiakultaa Los Angelesissa 1984 ja Soulissa 1988. Lisäksi hän saavutti Soulissa joukkuepronssia, Barcelonassa 1992 joukkuehopeaa (hevosella Welton Greylag), Sydneyssä 2000 henkilökohtaista pronssia (hevosella Eye Spy II) ja Lontoossa 2012 joukkuepronssia (hevosella Campino). Soulissa ja Barcelonassa hän osallistui myös esteratsastukseen. Olympiamenestyksen lisäksi Todd saavutti joukkuemaailmanmestaruuden 1990 ja 1998. Toddin angloarabialainen Charisma- hevonen jäi eläkkeelle heti Soulin kisojen jälkeen. Se voitti 16-vuotiaana toisen olympiakullan ja oli kaikkien aikojen toinen hevonen, joka voitti kaksi henkilökohtaista olympiakultaa. Charisma kuoli 30-vuotiaana. Kansainvälinen ratsastajainliitto Fédération Equestre Internationale on valinnut Toddin 1900-luvun ratsastajaksi. Todd lopetti kenttäratsastusuransa heinäkuussa 2019 Uuden-Seelannin joukkueen voitettua Irlannissa Nations Cupissa. Hän jatkaa laukkaratsastajana. Hän oli lopettanut uransa jo vuoden 2000 Sydneyn olympialaisten jälkeen mutta palasi kilpailemaan vuonna 2008. Todd kasvattaa hevosia Uudessa-Seelannissa. Toddin kasvattamat täysiveriset hevoset ovat tuttu näky kilparadoilla, ja ne ovat menestyneet hyvin laukkakilpailuissa. Todd meni naimisiin Carolyn Berryn kanssa vuonna 1986. Parilla on kaksi lasta. ==Lähteet== == Aiheesta muualla == * * Mark Todd Sports Reference LLC Luokka:Uusiseelantilaiset kenttäratsastajat Luokka:Uusiseelantilaiset olympiavoittajat Luokka:Jockeyt Luokka:Vuonna 1956 syntyneet Luokka:Elävät henkilöt
Moira

Moira voi viitata seuraaviin: * kohtalottaret eli moirat, hahmoja kreikkalaisessa mytologiassa * Moira, naisen etunimi * Moíra, saari Dodekanesian saariryhmässä Kreikassa lähellä Kárpathosta
Bam (provinssi)

Bam on yksi Burkina Fason provinsseista. Bam sijaitsee maan pohjoisosassa Centre-Nordin hallintoalueella. Sen pääkaupunki on Kongoussi (68 807 asukastaBurkina Fason 2006 väestönlaskennan alustavat tulokset ). Vuoden 2006 väestönlaskennan mukaan provinssissa oli 277 092 asukasta. == Bamin departementit == * Bourzanga * Guibare * Kongoussi * Nassere * Rollo * Rouko * Sabce * Tikare * Zimtenga == Lähteet == == Aiheesta muualla == Luokka:Burkina Fason provinssit
Hassiba Boulmerka

Hassiba Boulmerka (; s. 10. heinäkuuta 1968 Constantine) on algerialainen keskimatkojen juoksija ja olympiavoittaja. Boulmerkan läpimurtovuosi oli 1991, jolloin hän voitti Golden Galassa Roomassa 800 metriä. Kuukautta myöhemmin yleisurheilun MM-kisoissa hän voitti maailmanmestaruuden 1 500 metrin juoksussa. Boulmerkasta tuli ensimmäinen afrikkalainen nainen, joka on voittanut yleisurheilun maailmanmestaruuden. Kotimaassaan fundamentalistimuslimien painostuksen vuoksi hän joutui muuttamaan Eurooppaan harjoittelemaan. Seuraavana vuonna Barcelonan olympialaisissa 1992 hän voitti olympiakultaa 1 500 metrin juoksussa. Hänestä tuli ensimmäinen algerialainen olympiavoittaja. Seuraavat kaksi kautta eivät sujuneet Boulmerkalta kovin hyvin, mutta siitä huolimatta hän voitti pronssia vuoden 1993 MM-kisoissa Stuttgartissa. Vuonna 1995 hän ei ollut voittanut yhtään kilpailua, mutta siitä huolimatta hän voitti 1 500 metrin maailmanmestaruuden Göteborgissa. Se oli hänen kauden ainoa voittonsa ja viimeinen arvokisoissa. Boulmerka oli mukana välierissä Atlantan olympialaisissa 1996, mutta venäytti nilkkansa. Vuonna 1997 hän ei osallistunut MM-kisoihin ja lopetti uransa kauden jälkeen. Myöhemmin Boulmerka on toiminut muun muassa KOK:n urheilijajäsenenä. == Aiheesta muualla == * Boulmerka olympic.org:ssa Luokka:Algerialaiset keskimatkojen juoksijat Luokka:Algerialaiset olympiavoittajat Luokka:Vuonna 1968 syntyneet Luokka:Elävät henkilöt
Ison-Britannian kuningaskunta

Ison-Britannian kuningaskunta (), virallisesti Iso-Britannia (), oli Ison- Britannian saaren käsittänyt perustuslaillinen monarkia Länsi-Euroopassa vuodesta 1707 vuoteen 1800. Se muodostui, kun Englannin kuningaskunta ja Skotlannin kuningaskunta solmivat unionisopimuksen vuonna 1707. Valtiota hallitsi uusi yhteinen parlamentti ja hallitus, jotka sijaitsivat Lontoon Westminsterissä. Kahdella kuningaskunnalla oli ollut sama hallitsija siitä lähtien, kun Skotlannin kuningas Jaakko VI kruunattiin Englannin kuningas Jaakko I:ksi vuonna 1603. Kuningaskunnan motto oli Englannissa Dieu et mon droit, Skotlannissa In My Defens God Me Defend. Vuonna 1800 Ison-Britannian kuningaskunta ja Irlannin kuningaskunta yhdistettiin unionilain perusteella, ja Ison-Britannian ja Irlannin yhdistynyt kuningaskunta muodostettiin virallisesti 1. tammikuuta 1801. == Lähteet == == Aiheesta muualla == Luokka:Euroopan entiset monarkiat Luokka:Yhdistyneen kuningaskunnan historia
Bazèga

Bazèga on yksi Burkina Fason provinsseista. Se sijaitsee Centre-Sudin hallintoalueella. Bazégan pääkaupunki on Kombissiri (66 342 asukasta). Vuoden 2006 väestönlaskennassa provinssissa asui 238 202 asukasta.Burkina Fason 2006 väestönlaskennan alustavat tulokset == Bazègan departementit == * Doulougou * Gaongo * Ipelce * Kayao * Kombissiri * Saponé * Toece == Lähteet == == Aiheesta muualla == Luokka:Burkina Fason provinssit
Julien Offray de La Mettrie

Julien Offray de La Mettrie (25. joulukuuta 1709 Saint-Malo, Bretagne, Ranska – 11. marraskuuta 1751 Potsdam, Preussi) oli ranskalainen lääkäri ja filosofi, varhaisimpia ja tunnetuimpia valistusajan materialistikirjailijoita. Hän toimi myös Fredrik Suuren henkilääkärinä. == Materialisti == Parhaiten La Mettrie tunnetaan teoksesta Ihmiskone (L’homme machine, 1747), jossa hän hylkäsi kartesiolaisen mieli-aine-dualismin ja käytti konetta ihmisolennon metaforana. René Descartes oli pitänyt eläimiä ”koneina”, mutta La Mettrien mukaan myös ihmiset ovat koneita. Hänen mielestään usko ihmisen sielun kuolemattomuuteen oli mielettömyyttä, koska sielu lakkaa olemasta ruumiin kuollessa. La Mettrie edusti omana aikanaan kohua herättänyttä näkemystä, jonka mukaan ihmisen ja eläimen välillä ei ole mitään suurta harppausta, vaan molemmat koostuvat samanlaisesta eloperäisestä aineesta. Ihminen vaan sattuu olemaan eläimistä älykkäin ja monimutkaisimmin rakentunut. Materialisminsa tueksi La Mettrie vetosi näyttöön ihmisen käyttäytymisestä sanomalla, että sekä ihmiset että eläimet oppivat matkimalla muita. Tukea materialismilleen hän haki myös havainnoista, joiden nojalla ruumiilliset ja henkiset sairaudet vaikuttivat liittyvän toisiinsa. Ihmisten ja eläinten erosta La Mettrie myös kirjoitti, että koska ihmiset esimerkiksi kiduttavat toisiaan, he eivät ole niin moraalisesti ylivertaisia eläimiin nähden, kuin mitä yleensä oletetaan. La Mettrie korosti hedonismin merkitystä ihmiselämässä vastoin kristinuskon oppeja, mutta ajatteli toisaalta myös, että luonnollista tietään seuraamalla ihminen ottaa myös muiden ihmisten edut huomioon pelkkien omien etujensa sijaan. == Teoksia == * L’Histoire naturelle de l’âme (Sielun luonnonhistoria, 1745) * De la volupté (Nautinto, 1746) * Ihmiskone (L’homme machine, 1747) * L’homme plante (Ihmiskasvi, 1748) * Discours sur le bonheur (Tutkielma onnellisuudesta, 1748) * Ouvrage de Pénélope ou Machiavel en Médecine (Penelopen kirja eli Machiavelli lääketieteessä, 1750) * Réflexions philosophiques sur l’origine des animaux (Filosofisia mietelmiä eläinten alkuperästä, 1750) * Système d’Épicure (Epikuroksen järjestelmä, 1750) * Discours préliminaire (Alustava tutkielma, 1750) * Vénus métaphysique ou De l’origine de l’âme humaine (Metafyysinen Venus eli ihmissielun alkuperästä, 1751) * L’Art de jouir (Nautiskelun taide, 1751) * Oeuvres philosophiques (Filosofiset teokset, postuumi kokoelma) == Suomennetut teokset == * == Lähteet == == Aiheesta muualla == * * Frederic the Great: Eulogy on Julien Offray de la Mettrie. * La Mettrie, Julien Offray de: Teos Man a Machine verkossa * La Mettrie, Julien Offray de: Teos Der Mensch eine Maschine verkossa * Laska, Bernd A. (toim.): La Mettrien bibliografia. * Leikola, Anto: Materialismin hirmuinen profeetta. Tieteessä tapahtuu 5/2004. (PDF) * Sihvonen, Jukka: Ihmiskoneen muodonmuutoksia. Niin & näin 1/2004. (PDF) Luokka:Ateistifilosofit Luokka:Materialistit Luokka:Ranskalaiset filosofit Luokka:Uskontokriitikot Luokka:Valistusfilosofit Luokka:Yhteiskuntafilosofit Luokka:Vuonna 1709 syntyneet Luokka:Vuonna 1751 kuolleet Luokka:Naturalismi (filosofia)
Varpaisjärven kirkko

Varpaisjärven kirkko on Josef Stenbäckin suunnittelema kirkko Varpaisjärven taajamassa Lapinlahdella. Harmaagraniittinen kirkko on rakennettu 1904. Kirkossa on tiiliholveja. Muodoltaan kirkko on toisvartinen tornillinen ristikirkko. Kirkon päädyissä on pyöreät, jugendille tyypilliset paraabelikaariset puoliympyrän muotoiset ikkunat. Kansallisromantiikkaan viittaa taas epäsymmetrinen pohjakaava sekä kotimaasta saatu rakennusmateriaali. Takaosassa kirkkosalia on urkulehteri. Urut ovat Kangasalan urkutehtaan 1936 rakentamat 19+3-äänikertaiset kaksisormioiset pneumaattiset urut. Istumapaikkoja on 1 100 ja pinta-alaa 390 neliömetriä. Varpaisjärven kirkko on toiseksi suurin Josef Stenbäckin suunnittelemista, Suomessa sijaitsevista luonnonkivikirkoista (suurin on Nilsiän kirkko). ==Lähteet== ==Aiheesta muualla== *Varpaisjärven kirkko * Kirkko Luokka:Josef Stenbäckin suunnittelemat rakennukset Luokka:Suomen kivikirkot Luokka:Pohjois- Savon kirkkorakennukset
Englanti ja Wales

Englanti ja Wales ovat Yhdistyneen kuningaskunnan osia, jotka Englannin kuningaskunnan perillisinä jakavat saman lakijärjestelmän, joten ne muodostavat tässä mielessä yhteisen oikeudellisen kokonaisuuden. Tämä kokonaisuus muistuttaa jossakin määrin osavaltiota, joskaan Yhdistynyt kuningaskunta ei varsinaisesti ole liittovaltio. Lakien osalta Englanti ja Wales on vuonna 1707 unionisopimuksella Ison-Britannian kuningaskuntaa perustettaessa lakkautetun Englannin kuningaskunnan seuraaja. Yhdistyneen kuningaskunnan muilla osilla, kuten Skotlannilla ja Pohjois-Irlannilla, on oma lakijärjestelmänsä. Wales ja Englanti yhdistyivät saman monarkin alle Rhuddlan-asetuksen myötä vuonna 1284. Tuolloin Walesin lakijärjestelmä muokattiin yhteensopivaksi Englannin kanssa (niin sanottu Laws in Wales Acts 1535-1542). Lainsäädännössä viittaus Englantiin ei kuitenkaan käsittänyt Walesia. Myöhemmin tämä muutettiin (niin sanottu Wales and Berwick Act 1746) siten, että kaikki viittaukset Englantiin käsittävät myös Walesin ja Berwick- upon-Tweedin alueet. Vuonna 1967 tämäkin muutettiin ja nykyiset lait käyttävät sanamuotoa ”Englanti ja Wales” yhtenä kokonaisuutena. Englannin ja Walesin yhtenäisyys tulee esille myös siinä, että mailla on esimerkiksi yhteinen krikettimaajoukkue, mutta Skotlannilla on urheilussa yleensä oma joukkueensa. Englannilla ja Walesilla on kuitenkin omat jalkapallo- ja rugby union -maajoukkueensa. Luokka:Englannin politiikka Luokka:Walesin politiikka Luokka:Yhdistyneen kuningaskunnan laki
Bougouriba

Bougouriba on yksi Burkina Fason provinsseista. Se sijaitsee Burkina Fason lounaisosassa, Sud-Ouestin hallintoalueella. Bougouriban pääkaupunki on Diébougou (41 348 asukasta).Burkina Fason 2006 väestönlaskennan alustavat tulokset Vuoden 2006 väestönlaskennan mukaan provinssissa oli 102 507 asukasta. == Bougouriban departementit == * Bandigui * Diébougou * Dolo * Nioronioro * Tiankoura == Lähteet == == Aiheesta muualla == Luokka:Burkina Fason provinssit
Pioneerilaji

Pioneerilaji on eliö, joka saapuu ensimmäisten joukossa tuhoutuneelle alueelle. Pioneerilaji aloittaa esimerkiksi metsän sekundaarisukkession metsäpalon tai hakkuiden jälkeen. Pioneerilajille tyypillistä on tehokas lisääntyminen ja levittäytyminen, koska olosuhteet ovat muuttuneet sille edullisiksi tai lajilla on muuten taipumus selvitä hyvin. Pioneerit tarvitsevat runsaasti valoa. Myöhemmin olosuhteet voivat muuttua lajille epäedullisiksi (yleisin syy on riittävän valon puuttuminen) ja laji väistyy esimerkiksi lehtimetsän tieltä. Tunnettuja pioneerilajeja ovat ilmaplanktonissa leijuvat hämähäkit, jotka ovat usein pioneereja uusien saarien synnyttyä tulivuorenpurkausten tai maanjäristyksen seurauksena. Pioneerilajeina esiintyviä puulajeja sanotaan pioneeripuiksi. Metsissä pioneeripuita ovat koivu ja harmaaleppä. Pioneerilajien tulo tuhon jälkeen alueelle on sukkession toinen vaihe. ==Pioneerilajeja== * maitohorsma * vadelma * useat koivut * mänty (kulon jälkeen) * hämähäkit * jäkälät * tyrni == Lähteet == Luokka:Ekologia Luokka:Eliömaantiede
Peter Odemwingie

Peter Osaze Odemwingie (s. 15. heinäkuuta 1981 Taškent, Uzbekistanin SNT, Neuvostoliitto) on nigerialais-venäläinen jalkapalloilija, joka lopetti uransa tammikuussa 2019. Vaikka hänellä on myös Venäjän kansalaisuus, hän edustaa Nigeriaa. Odemwingie on 182 senttimetriä pitkä. Odemwingie aloitti uransa TsSKA Moskovassa, josta hän siirtyi Nigeriaan vuonna 1999, Bendel Insurancen riveihin. Vuonna 2002 Odemwingie muutti Belgiaan pelatakseen maan pääsarjassa pelaavassa La Louvièren joukkueessa. Lilleen hän siirtyi vuonna 2004 esiinnyttyään edukseen Afrikan Cupissa ja herätettyään monen suuremman seuran kiinnostuksen. Lillestä Odemwingie siirtyi Lokomotiv Moskovaan. Odemwingie pelasi Nigerian joukkueessa 2010 MM-kisoissa. Kisojen jälkeen, elokuussa 2010, Odemwingie siirtyi Valioliigaan West Bromwichiin, jonka kanssa hän solmi kaksivuotisen sopimuksen, jossa on optio yhdestä lisävuodesta. Viimeiseksi seuraksi hänen urallaan jäi Indonesian liigan Madura Fc.http://www.hs.fi/urheilu/jalkapallo/valioliiga/artikkeli/West+Bromwich+hankki+Nigerian+maajoukkuelaiturin/1135259498542 ==Lähteet== ==Aiheesta muualla== *Odemwingie Fussballdatenin tietokannassa Luokka:Nigerialaiset jalkapalloilijat Luokka:Nigerialaiset olympiamitalistit Luokka:Vuonna 1981 syntyneet Luokka:Elävät henkilöt
Pekka ja Pätkä ketjukolarissa

Pekka ja Pätkä ketjukolarissa on Armand Lohikosken ohjaama Pekka Puupää -sarjan seitsemäs elokuva. Se tuli ensi-iltaan vuonna 1957. Puupää-sarjaan tehtiin kaikkiaan 13 elokuvaa. Ketjukolari-elokuva oli ensimmäinen Puupää- elokuva, jonka käsikirjoitus pantiin Armand Lohikosken nimiin. Elokuvaa tehtiin Yyterin hiekkarannoilla, ja käsikirjoitus valmistui vähin erin kuvausten edetessä. Saluunakohtauksessa esiintyy statistina Spede Pasanen, joka näyttelee kolmessa Pekka Puupää -elokuvassa. Elokuvan ensi-ilta oli 1. maaliskuuta 1957 Helsingissä Tuulensuussa ja Turussa Bio-Bio-teatterissa. ==Juoni== Justiina patistaa jälleen Pekkaa töihin. Pekka ottaa itselleen henkivakuutuksen ja yrittää järjestää onnettomuuden korvausrahojen toivossa. Ennen vakuutuksen ottoa kaveruksille sattuu monta onnettomuutta, mutta sen jälkeen tahallisestikaan aiheutetut vahingot eivät ota onnistuakseen. Lopulta Pekka ja Pätkä liukastuvatkin banaaninkuoreen ja hourekuvitelmissaan vierailevat Afrikassa ihmissyöjien padassa, luutakomppaniassa ja Villissä lännessä. Kaverusten maatessa näissä houreunissaan lääkäri vaihtaa heille uudet sahajauhot päähän. Elokuvan lopussa Justiina heittää kurinpidossa käyttämänsä kaulimen ikkunasta, jolloin putoava kaulin osuu talonmies Pikkaraista päähän. ==Arviot== Aikalaisarviossaan Valma Kivitie ei ymmärrä elokuvan huumoria vaan toteaa: "Pekka ja Pätkä -sarja jatkuu ja tekisi mieli sanoa: huononee." Leo Nordberg (Uusi Suomi) näkee villin lännen kohtauksessa ansioita. Lehdistöarvio, viitattu 8.6.2014 Eräiden myöhempien kriitikoiden mukaan hurttia huumoria sisältävä elokuva on sarjan parhaimpiaArto Pajukallio, Elokuvat, Helsingin Sanomat 28.2.2012, sivu D 7Päivän elokuvia, Tv-maailma, 8/2012 sivu 16 . TV-maailman Henri Waltter Rehnströmin mielestä elokuva on Puupää -sarjan absurdein teos, ja kirjoittaa, että Pekan ja Pätkän "pään sisäinen maailma on kuin aste asteelta syvenevä helvetin kehä, jossa kaverukset joutuvat tekemisiin eri hahmoissa esiintyvien riivaajiensa (Justiina, talonmies Pikkarainen) kanssa". HWR: Pekka ja Pätkä ketjukolarissa, Päivän elokuvia, Tv-maailma, 23/2014 sivu 11 Ilja Rautsi (Helsingin Sanomat) puolestaan toteaa toteaa, että elokuva "menee siitä, missä aitaa ei ole lainkaan"Ilja Rautsi, Muut elokuvat, Tv & radio, Helsingin Sanomat 9.6.2014, sivu B 21. ==Näyttelijät== ==Lähteet== Ketjukolarissa Luokka:Armand Lohikosken käsikirjoittamat elokuvat‎ Luokka:Vuoden 1957 suomalaiset elokuvat Luokka:Armand Lohikosken ohjaamat elokuvat Luokka:Suomalaiset mustavalkoelokuvat